MODIFICACIÓN DA RELACIÓN DE POSTOS DE TRABALLO DO ANO 2015
ADMINISTRACIÓN LOCAL — Municipal — Pontevedra (Presupostos e cadros de persoal, 02/06/2015)

O día 19/05/2015, a Xunta de Goberno Local acordou modificar a relación de postos de traballo (RTP) do Concello de Pontevedra e os seus Organismos Autónomos para o ano 2015, nos termos que se expoñen a continuación: “(.) Segundo.—Modificar a relación de postos de traballo do Concello de Pontevedra e dos seus organismos autónomos nos seguintes termos, con efectos do día en que se adopte este acordo, quedando redactado na forma que figura no ANEXO I: 1. Suprimir o posto co CDG 0103 de administrativo en Gabinete de Alcaldía e crear un posto de administrativo co CDG 5206 na OTMAIES, que quedaría configurada na forma que figura na relación de postos de traballo que figura no anexo I.2. Suprimir 1 posto co CDG 5205 de auxiliar administrativo na OTMAIES e crear un novo posto de auxiliar administrativo en Gabinete de Alcaldía co CDG 0104.3. Trasladar o posto co CDG 3136 á Unidade Operativa de Conserxería co CDG 1327, establecendo as retribucións complementarias propias de subalterno e que terá que asumir funcións de subalterno no Servizo de Benestar Social e Educación 2 días a semana e o resto na Unidade Operativa de Conserxería.4. Trasladar o posto co CDG 5233, ocupado por D. Jorge Ruben Rafel Malras, á Parque Móbil, creando un novo posto co CDG 5224 polos motivos expostos na parte expositiva deste acordo.5. Recoller os cambios na ocupación de postos producidos tal e como se determina no anexo I, conforme a realidade actual do Concello e os seus organismos autónomos, recollendo así mesmo o cambio da relación laboral indefinida do posto de psicóloga do CIM. Terceiro.—Modificar a relación de postos de traballo do Concello de Pontevedra e dos seus organismos autónomos nos seguintes termos, con efectos do día 1 de xullo de 2015, quedando redactada na forma que figura no ANEXO I: 1. Suprimir 1 posto de subalterno co CDG 3131.2. Suprimir 1 posto de subalterno co CDG 3134.3. Crear 2 postos de subalterno de 2 actividade no CDG 3135 na forma que se indica na relación de postos de traballo anexo.4. Suprimir o posto de subalterno co CDG 1307 e crear un novo posto no CDG 1322, na forma que se indica na relación de postos de traballo anexo.5. Suprimir o posto de operario co CDG 5256 e crear un novo posto no CDG 5254 de operario na forma que se indica na relación de postos de traballo anexo. (.) Sexto–Aprobar a modificación da relación de postos de traballo do Concello de Pontevedra e dos seus organismos autónomos coas modificacións expostas tal como figura no anexo I a este acordo con efectos do día da súa adopción, salvo as modificacións expostas no punto terceiro que entrarán en vigor o día 1 de xullo de 2015. Sétimo–Publicar a presente modificación da relación de postos de traballo no BOP. É a unidade administrativa ou o servizo ao que o que se adscribe o posto no organigrama da Administración municipal. A cada posto ou grupo de postos con idéntica denominación, requisitos e características, asígnaselle un código formado polo código do destino e a numeración correlativa en función da orde de creación dos postos. Dentro de cada Área ou Servizo os postos ordénanse seguindo a orde de niveis (de maior a menor) e dentro de cada nivel seguindo o importe do complemento específico (de maior a menor). Utilízanse as denominacións do organigrama municipal, respectando algunhas denominacións tradicionais e aclarándoas, ás veces, con denominacións complementarias. Significa o número de postos de traballo que se agrupan nunha soa liña nos que concorre idéntica denominación, requisitos e características incluídas as retribucións complementarias. Indica a vinculación do persoal coa Administración municipal: Funcionario (FUN), Laboral fixo (LAB. F.), Laboral indefinido (LAB. I.), Laboral temporal (LAB.) ou Eventual (EVEN). Reflicte o nivel asignado a cada posto para os efectos da percepción do complemento de destino. Reflicte o importe anual en euros do complemento específico global asignado ao posto. Os postos poden ser SINGULARIZADOS (reflíctese con un S na columna), cando pola súa denominación e características se diferencian dos restantes e NON SINGULARIZADOS (reflíctese con un N); Nos postos de funcionarios eventuais de confianza ou asesoramento especial consignarase a clave E na columna. Non se trata da forma de acceder á praza mediante probas selectivas (oposición, concurso-oposición, concurso), senón da forma de provistar postos de traballo vacantes con funcionarios municipais de carreira. A FP normal será o concurso (na clave se porá un C) pero as xefaturas de unidades e servizos e os postos de especial responsabilidade e confianza provistaranse mediante libre designación (utilizando a clave LD). A adscrición a postos non singularizados realizarase mediante reasignación de efectivos por necesidades do servizo. Nos postos con libre designación externa (nos que consta a clave LD E.) ábrese a posibilidade para a súa provisión con persoal doutras Administracións públicas. Cada posto adscríbese a un grupo ou subgrupo dos grupos ou subgrupos consecutivos segundo a clasificación establecida no artigo 76 e disposición adicional sétima da Lei 7/2007, do 12 de abril (A1, A2, C1, C2, AP). Utilizaranse as escalas establecidas para a Administración Local. Escala de Funcionarios con Habilitación de carácter Nacional (HN), Escala de Administración Xeral (AG) e Escala de Administración Especial (AE). Utilizaranse as seguintes claves en cada columna para re­flectir o corpo, subescala ou clase. SC = Secretario. IT = Interventor. IT = Tesoureiro. ST = Subescala Técnica. SX= Subescala Xestión. SA = Subescala Administrativa. AU = Subescala Auxiliar. SU = Subescala Subalterna. TS = Subescala Técnica Superior. TM = Subescala Técnica Media. TA = Subescala Técnica Auxiliar. PL = Policía Local. SE = Servizo Extinción de Incendios. CE = Cometidos Especiais. PO = Persoal de oficios. AT = Auxiliar Tributos. Soamente se consigna a titulación académica específica cando é necesaria, ademais da xenérica correspondente ao grupo ao que se adscribe o posto (enténdese implícita). Esíxese para determinados postos cando a natureza do posto de traballo o requira. Nesta columna exprésase a relación do funcionario co posto de traballo: (V) = Vacante; (I) = Desempeñado por funcionario interino; (T) = Adscrición permanente; (P) = Adscrición provisional; e (E) = Outras situacións administrativas. Na columna as letras van precedidas do guarismo que indica o número de postos que se encontran en cada situación cando os mesmos se reflicten de forma agrupada. No complemento específico xa se valora a xornada do Servizo de extinción de incendios. A xornada neste servizo é de 24 horas continuadas, o que equivale a 3 xornadas de 8 horas cada unha, o que supón un exceso de unha hora por xornada ata sumar un total de 3 (dúas ordinarias e unha nocturna). De modo que a xornada do persoal do Servizo de extinción de incendios queda fixada nun total de 73 xornadas ao ano de 24 horas cada unha. (.)” Contra estes acordos, que poñen fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. Pontevedra, 20 de maio de 2015.—O Concelleiro de Goberno Responsable da Área de Réxime Interior e Persoal, Vicente García Legísima.